钦定古今图书集成/理学汇编/学行典/第065卷 > 性理大全 > 《力行》
## 钦定古今图书集成/理学汇编/学行典/第065卷 > 性理大全 > 《力行》

程子曰：虽公天下事，若用私意为之，便是私。人能
放这一个身公共放在天地万物中，一般看，则有甚
妨碍？虽万身曾何伤？公则同，私则异，同者，天心也。
朱子曰：“将天下正大底道理去处置事便公；以自家
私意去处之，便私。”

《张子》曰：“某平生于公勇于私怯于公道有义，真是无
所惧。大凡事不惟于法有不得，更有义之不可，尤所
当避。”